
AUTOMOBILIO TECHNINĖ SPECIFIKACIJA

1. Pirkėjas – Aplinkos apsaugos agentūra (toliau – Agentūra). 
2. Pirkimo objektas – 1 (vienas) naujas automobilis (toliau – Prekė arba automobilis). Automobilis bus naudojamas aplinkos taršos tyrimams vykdyti, ekstremalių situacijų bei ekologinių avarijų atvejais. Vykdant šias funkcijas automobiliui keliami specifiniai reikalavimai, susiję su galimybe greitai ir nevaržomai pasiekti įvairias, neretai sudėtingo pravažumo teritorijas (prie vandens telkinių, miškuose, laukuose, kitose sunkiai pasiekiamose vietovėse), gabenti specializuotą tyrimų ir mėginių ėmimo įrangą, prietaisus bei kitas reagavimui būtinas priemones. Ekologinių avarijų ir kitų ekstremalių situacijų atvejais reagavimo vieta iš anksto nėra žinoma ir gali būti nutolusi nuo pagrindinių kelių, gyvenviečių ar elektromobilių įkrovimo infrastruktūros. Todėl automobilis turi užtikrinti maksimalų mobilumą, didelę veikimo autonomiją ir galimybę nedelsiant išvykti į įvykio vietą nepriklausomai nuo jos atstumo bei infrastruktūros prieinamumo.
3. Prekės pristatymo terminas – Prekę Tiekėjas privalo pristatyti į A. Juozapavičiaus g. 9, Vilnių, ne vėliau kaip per 20 (dvidešimt) kalendorinių dienų nuo sutarties įsigaliojimo dienos. 
4.  Tiekėjas kartu su pasiūlymu pateikia gamintojo techninę dokumentaciją (brošiūras, katalogus, techninių duomenų lapus ar kitą gamintojo informaciją), kurioje būtų aiškiai nurodyti siūlomos Prekės techniniai parametrai ir komplektacija. Papildomai gali būti pateikiama nuoroda į gamintojo interneto svetainę.
5. Prekė turi atitikti visus gamintojo nustatytus kokybės, saugos reikalavimus bei tarptautinius kokybės ir ekologinius reikalavimus. Prekė turi atitikti ES standartus.
6. Tuo atveju, jeigu apibūdinant pirkimo objektą yra nurodytas konkretus standartas, techninis liudijimas, bendrosios techninės specifikacijos, modelis ar tiekimo šaltinis, konkretus procesas, būdingas konkretaus tiekėjo tiekiamai prekei ar teikiamoms paslaugoms, ar prekių ženklas, patentas, tipai, konkreti kilmė ar gamyba, laikoma, kad ši nuoroda yra pateikta su žodžiais „arba lygiavertis“.  


	Eil. Nr.
	Charakteristikų pavadinimas
	Reikalavimai

	1.
	Automobilio rūšis
	Visureigis iki 3,5 t bendrosios masės automobilis, M1 klasės.

	2.
	Automobilio pagaminimas
	Automobilis naujas, neeksploatuotas, pagamintas ne anksčiau kaip 2026 m.

	3.
	Variklio galingumas
	Ne mažiau kaip 100 kW

	4.
	Minimalūs aplinkos apsaugos kriterijai
	Automobilis turi atitikti ne žemesnį kaip EURO 6 išmetamųjų teršalų standartą.

	5.
	Pavarų dėžė
	Automatinė

	6.
	Degalų rūšis
	Benzinas/elektra (HEV)

	7.
	Degalų sąnaudos
	Vidutinės degalų sąnaudos išmatuotos mišriu režimu pagal Pasaulinę suderintą lengvųjų transporto priemonių bandymų procedūrą (WLTP), negali viršyti 9 l/100 km

	8.
	CO2 kiekis
	Anglies dvideginio (CO2) išmetamasis kiekis, mišriu ciklu, išmatuotas pagal WLTP metodiką, negali viršyti 190 g/km

	9.
	Pavaros tipas
	Turi būti visų ratų pavara (visi 4 varomi ratai)

	10.
	Bendras ilgis
	Ne mažiau kaip 460 cm

	11.
	Prošvaisa
	Ne mažiau kaip 22 cm

	12.
	Durelių skaičius
	Ne mažiau kaip 5

	13.
	Sėdimų vietų skaičius
	Ne mažiau kaip 5 (įskaitant vairuotoją).

	14.
	Ratai
	Ne mažesni kaip R18

	15.
	Žibintai
	Priekiniai (dienos šviesos, artimų bei tolimų šviesų) ir galiniai LED tipo žibintai.

	16.
	Padangos
	Automobilis turi būti sukomplektuotas su žieminėmis ir vasarinėmis padangomis su ratlankiais.

	
	
	Padangos privalo atitikti PREMIUM klasės reikalavimus*.

	17.
	Bagažinė ir jos dydis
	Nulenkiami galinių sėdynių atlošai.
Bagažinės ilgis iki galinių sėdynių ne mažiau kaip 90 cm.
Bagažinės ilgis su nulenktomis sėdynėmis ne mažiau kaip 170 cm.
Bagažinės angos plotis apačioje ne mažiau kaip 110 cm.
Bagažinės angos aukštis ne mažiau kaip 80 cm.

	18.
	Prikabinimo įtaisas priekabai
	Prikabinimo įtaisas (kablys), skirtas vežti krovinį, kurio masė ne mažesnė kaip 1800 kg

	19.
	Automobilio valdymo ir saugumo sistemos
	Vairuotojo ir keleivio oro saugos pagalvės

	
	
	Galvos atramos ir saugos diržai vairuotojo ir visoms keleivių vietoms.

	
	
	Elektroninė stabilizavimo sistema (ESP), stabdžių antiblokavimo sistema (ABS) arba lygiavertės sistemos.

	
	
	„Start-Stop“ sistema

	20.
	Vairas
	Vairas kairėje pusėje su vairo stiprintuvu.

	21.
	Automobilio spalva
	Spalva parenkama iš gamintojo pateiktos spalvų paletės ir suderinama pasirašius sutartį.

	22.
	Atsarginis ratas arba gamyklinis ratų remonto komplektas
	Atsarginis ratas, tinkamas eksploatacijai pagal transporto priemonės gamintojo reikalavimus (analogiškas automobilio ratams), raktas rato nuėmimui ir kėliklis. Jei siūlomam modeliui gamintojas nenumato komplektavimo standartinio dydžio atsarginiu ratu, vietoj jo automobilis turi būti sukomplektuotas gamykliniu ratų remonto komplektu (oro kompresorius, specialūs klijai).

	23.
	Salono šildymas ir vėdinimas
	Oro kondicionavimo ir šildymo sistema.

	24.
	Durų užraktas
	Gamyklinis centrinis visų durų užraktas su nuotoliniu valdymu ir „Kasko“ draudimo reikalavimus atitinkančia apsaugos sistema. Mažiausiai du užvedimo rakteliai su centrinio užrakto nuotolinio valdymo pulteliais.

	25.
	Laisvų rankų įranga
	Automobilyje turi būti įmontuota laisvų rankų įranga. 
Belaidė „Car Play“ ir/arba „Android Auto“ jungtis.

	26.
	Kiti priedai
	Guminių kilimėlių komplektas (salono priekyje ir gale).

	27.
	Multimedia sistema
	Radijo imtuvas.

	28.
	Automobilio komplektacija
	Automobilis turi būti pristatomas paruoštas eksploatuoti, su visais pagal gamintojo komplektaciją ir Lietuvos Respublikos teisės aktų reikalavimus privalomais dokumentais bei priklausiniais, įskaitant: vaistinėlę, gesintuvą, avarinį ženklą, šviesą atspindinčią liemenę ir transportavimo kilpą.

	29.
	Naudojimo instrukcija
	Naudojimo instrukcija lietuvių kalba.

	30.
	Techninė priežiūra
	Tiekėjas ar jo įgaliotas atstovas privalo užtikrinti automobilio gamintojo numatytą techninę priežiūrą Tiekėjo ar jo atstovo nurodytose automobilių techninės priežiūros dirbtuvėse Lietuvos Respublikoje.

	31.
	Automobilio garantija
	Automobiliui turi būti suteikta ne trumpesnė kaip 48 mėnesių garantija ir ne mažesnė kaip 100 000 km ridos garantija, priklausomai nuo to kas sueina anksčiau.

	32.
	Automobilio registracija
	Automobilis turi būti registruotas Lietuvos Respublikoje Pirkėjo vardu ir turėti galiojančią valstybinę techninę apžiūrą. 

	33.
	Papildomos sąlygos
	Į automobilį įdiegus telemetrinę automobilio kontrolės įrangą, ji nepanaikina ir neapriboja automobilio garantijos.



*Padangos privalo atitikti vieną iš dviejų aukščiausių klasės (A arba B klasė) padangoms taikomus išorinio riedėjimo triukšmo bei sukibimo su šlapia danga reikalavimus ir vieną iš dviejų aukščiausių klasių (A arba B klasė) padangoms taikomą riedėjimo varžos koeficientą (darantį įtaką energijos vartojimo efektyvumui), nustatytą Europos Parlamento ir Tarybos reglamente (ES) 2020/740 (231), kurį taip pat galima patikrinti Europos gaminių energijos vartojimo efektyvumo ženklinimo duomenų bazėje (EPREL).  

Automobilyje gali būti kiti nepaminėti arba geresnių parametrų automobilio įrangos komponentai, suderinami su techninės specifikacijos reikalavimais.




	
	
	



